EkBass/fiwiki-20250220-pages-articles huggingface dataset:
Kemin valtaus

Kemin valtaus (myös nimellä Kemin taistelu) oli 1.–8. lokakuuta 1944 käyty Lapin sodan taistelu. Lapin sodan alkaessa suurin osa Kemistä oli saksalaisjoukkojen valvonnassa. Ainoastaan Kemiyhtiön ja Veitsiluodon tehtaiden suojaksi oli Luttojoelta siirretty pataljoonan vahvuinen osasto Pennanen. Taistelu Kemin kaupungista alkoi 1. lokakuuta aamuyöllä kello kaksi, samana päivänä jolloin tehtiin Tornion maihinnousu. Suomalaiset valtasivat Ajoksen saaren ja Kraaselin sillan pienen taistelun jälkeen. Sillan saksalaiset kuitenkin valtasivat heti aamulla takaisin. Pennasen avuksi kenraaliluutnantti Siilasvuo lähetti eversti August Kuistion johtaman 15. prikaatin, joka oli jo saanut kosketuksen uuteen viholliseen Olhavan taistelun aikana. Prikaatin eteneminen oli hidasta perääntyvien saksalaisten tuhotessa ja miinoittaessa siltoja ja teitä. Prikaatin osasto Ojala saapui 5. lokakuuta Veitsiluotoon ja sai yhteyden osasto Pennaseen. Hyökkäysvalmistelut aloitettiin vasta, kun prikaatin pääosat olivat saapuneet 6. lokakuuta Kemiin. Tiedustelujoukkojen tietojen perusteella tiedettiin, että suurin osa saksalaisista oli asemissa kaupungin eteläpuolella. Eversti Kuistio antoi illalla 6. lokakuuta hyökkäyskäskyn, jonka mukaan suuren osan prikaatista tuli kiertää kaupungin itäpuolelle ja aloittaa hyökkäys sieltä 7. lokakuuta klo 11. Samaan aikaan joukkojen muiden osien oli hyökättävä saksalaisten asemiin etelästä. Hyökkäys kaupungin itäpuolen metsistä yllätti saksalaiset. Kiivaiden taistelujen jälkeen saksalaiset jäivät lähes saarroksiin, mutta osa heistä onnistui kuitenkin pakenemaan kaupungista. Vangiksi suomalaiset saivat 500 saksalaista. Suomalaisten tavoitteena oli saada Kemijoen ylittävät sillat ja lentokenttä ehjinä haltuunsa, mutta saksalaiset ehtivät ne tuhota. Saksalaiset pommittivat teollisuuslaitoksia syöksypommittajillaan. Taistelujen yhteydessä tuhoutui myös muun muassa Karihaaran kansakoulu ja useita liikerakennuksia. Kolmetoistakerroksinen kaupungintalo yritettiin tuhota räjähdyspanoksin, mutta vaikka rakennus kärsikin suuria vaurioita, pysyi se kuitenkin pystyssä. Asuinrakennuksia tuhoutui 76. Kemin taistelut katsotaan päättyneeksi 8. lokakuuta klo 10.00, kun saksalaiset räjäyttivät Kemijoen sillat. Saksalaisten tappiot olivat satoja kaatuneita. Suomalaiset menettivät kaatuneina tai haavoittuneina yhteensä noin 500 miestä. == Lähteet == Luokka:Lapin sodan taistelut Luokka:Vuoden 1944 sotahistoria Luokka:Kemin historia
Nick McCarthy

Nicholas John ”Nick” McCarthy (s. 13. joulukuuta 1974 Blackpool, Englanti) on englantilainen muusikko, joka tunnetaan parhaiten skotlantilaisen indie rock- yhtye Franz Ferdinandin entisenä kitaristina. Hän erosi yhtyeestä vuonna 2016. McCarthy on myös brittiläisen Box Codax -yhtyeen jäsen. ==Lähteet== Luokka:Franz Ferdinandin jäsenet Luokka:Brittiläiset laulajat Luokka:Brittiläiset kitaristit Luokka:Vuonna 1974 syntyneet Luokka:Elävät henkilöt
Bob Hardy

Robert Byron ”Bob” Hardy (s. 16. elokuuta 1980 Dewsbury, Englanti) on englantilainen muusikko, joka tunnetaan parhaiten skotlantilaisen indie rock- yhtye Franz Ferdinandin basistina. ==Lähteet== Luokka:Franz Ferdinandin jäsenet Luokka:Englantilaiset basistit Luokka:Vuonna 1980 syntyneet Luokka:Elävät henkilöt
Fable (pelisarja)

Fable on Lionhead Studiosin kehittämä videopelisarja, jonka suunnittelijana on ollut Peter Molyneux. == Pelit == * Fable (2004) ** Fable: The Lost Chapters (2005), laajennettu uudelleenjulkaisu ** Fable Anniversary (2013), remasteroitu versio * Fable II (2008) * Fable II Pub Games (2008), spin-off * Fable III (2010) * Fable Heroes (2012), spin-off * Fable: The Journey (2012) * Fable Legends, ei julkaistu Luokka:Videopelisarjat
Esko Järvelä Epic Male Band

Esko Järvelä Epic Male Band on vuonna 2012 perustettu suomalainen folkrock- yhtye. Ensimmäisen levynsä yhtye julkaisi vuonna 2013, ja levy päätyi World Music Charts Europe -listalla vuoden 2014 parhaaksi pohjoismaiseksi levyksi. Yhtyeen musiikkia on luonnehdittu myös progressiiviseksi hard-folkiksi. Yhtyeen keulahahmo on viulisti Esko Järvelä. Akustista kitaraa soittaa Anssi Salminen, sähkökitaraa Jani Kivelä, rumpuja Janne Mathlin ja bassoa Juho Kivivuori. Yhtye on keikkaillut pääasiassa Suomessa. Kesällä 2015 yhtye teki ensimmäiset kansainväliset esiintymisensä Shetland Folk Festivaaleilla Britanniassa ja Guinness Irish Festivaaleilla Sveitsissä. Yhtye julkaisi toisen levynsä Rye Groove vuonna 2015. Molemmat levytykset ilmentävät pyrkimystä yhdistää musiikkityylejä ja rikkoa genrerajoja, ja siksi yhtyeen musiikkityyliä on vaikea määrittää. Suomessa yhtye on esiintynyt vuosina 2015–2016 muun muassa Kaustisen kansanmusiikkijuhlilla, Espoon Juurijuhlilla ja Taiteiden yössä Tuusulassa. == Lähteet == == Aiheesta muualla == * Yhtyeen virallinen sivusto Luokka:Suomalaiset folk rock -yhtyeet
Mount Greylock

Mount Greylock on Massachusettsin osavaltion korkein vuori. Se on 1063 metriä korkea (3491 jalkaa), ja hallitsee sitä ympäröivän Berkshiren piirikunnan maisemaa. Kirkkaalla ilmalla vuoren voi nähdä 150 kilometrin päästä. Vuori kuuluu Appalakkien vuoristoon, ja sen kautta kulkee Appalakkien vaellusreitti. 1800-luvulla vuori inspiroi siellä vierailleita taiteilijoita ja kirjailijoita, kuten Moby Dickin kirjoittajaa Herman Melvilleä. Vuoren huipulla on kaksi historiallisesti arvokasta rakennusta: vuonna 1932 rakennettu muistomerkki Veterans War Memorial Tower, sekä vuonna 1937 rakennettu Bascom Lodge. Tiedosto:Mount_Greylock_war_memorial.jpg|Veterans War Memorial Tower Tiedosto:Bascom_Lodge_atop_Mount_Greylock.JPG|Bascom Lodge == Lähteet== == Aiheesta muualla== Luokka:Yhdysvaltain vuoret Luokka:Massachusettsin maantiede Luokka:National Register of Historic Places -kohteet Massachusettsissa
Dead Island (pelisarja)

Dead Island on Techlandin kehittämä ja Deep Silverin julkaisema selviytymiskauhupelien sarja. == Pelit == Pelisarjaan kuuluvat seuraavat pelit: * Dead Island (2011) * Dead Island: Riptide (2013) * Escape Dead Island (2014) * Dead Island: Retro Revenge (2016) * Dead Island 2 (2023) Dead Island: Definitive Collection on 31.5.2016 kahden ensimmäisen osan päivitys ja julkaisu uudemmille alustoille: PlayStation 4, Xbox One, SteamOS/Linux, Mac OS X. Dead Island: Epidemic on MOBA-tyylinen peli, jonka kehitys on keskeytetty. Vuonna 2014 ilmoitettu Dead Island 2 on jatko-osa, jota lykättiin useasti. Jatko-osaa kehittää Yager. Elokuussa 2022 kerrottiin että peli julkaistaan helmikuussa 2023. Pelin kehitys siirtyi Deep Silver Dambuster Studiosille. Peli julkaistiin huhtikuussa 2023. == Myynti == Techlandin kehittämä Dead Island on myynyt yli viisi miljoonaa kappaletta. ==Lähteet== == Aiheesta muualla == * Pelisarja MobyGamesissä
Taksitarkastaja

Taksitarkastaja on paikallisen alueyhdistyksen tai tilausvälityskeskuksen nimittämä henkilö, joka ottaa vastaan asiakaspalautteet ja reklamaatiot ja ohjaa yleisötapahtumissa taksiaseman toimintoja. Tarkastajan peruslähtökohta on ehdoton puolueettomuus. Taksitarkastajat ovat yksityisten yrityksien palveluksessa ja heillä ei ole oikeutta toimia minkään muun kuin omien työnantajiensa välityksessä olevien taksiyrittäjien kanssa, mikäli taksiyrittäjä antaa siihen luvan. Useimmiten tarkastajana on jokin taksinkuljettaja. Tarkastajilla ei ole viranomaisoikeuksia eivätkä he voi käskyttää ketään. Kyseessä on välitysyritysten omavalvonta, joka koskee vain ko. yrityksen omia taksinkuljettajia ja taksiyrittäjiä. Suomessa ei ole olemassa yleistä taksitarkastajaa, vaikka sellaista on joskus ehdotettu == Lähteet == Luokka:Taksi- ja tilausliikenne Luokka:Liikennealan ammatit
Tallipihan bilehileet (animaatiosarja)

Tallipihan bilehileet on animaatiosarja. Suomessa sarjan jaksoja on esitetty vuosina 2007–2011 Nickelodeonin ja C More Juniorin kanavilla. Sarja on jatkoa elokuvalle Tallipihan bilehileet. ==Äänirooleissa== Hahmo Englanninkielinen ääninäyttelijä Suomenkielinen ääninäyttelijä Onni Chris Hardwick Jaakko Saariluoma Pip Jeff Garcia Paavo Kerosuo Iiris Leigh-Allyn Baker Heljä Heikkinen Sika Tino Insana Mikko Kivinen Fredi Cam Clarke Petri Hanttu Peku Rob Paulsen Taisto Oksanen Paroni Dom Irrera Juha Paananen Pipsa Wanda Sykes Maria Kuusiluoma (1. tuotantokausi) Elise Langenoja (2. tuotantokausi) Isäntä Fred Tatasciore Petri Hanttu Rouva Kuohu Maria Bamford Ella Pyhältö Herra Kuohu Steve Oedekerk Sasu Moilanen Sivuroolit Chris Hardwick Leigh-Allyn Baker Rob Paulsen Fred Tatasciore Maria Bamford Steve Oedekerk Dee Bradley Baker Jeff Bennett Kevin McDonald S. Scott Bullock John DiMaggio Earthquake Jim Meskimen Maile Flanagan Maurice LaMarche Lloyd Sherr Audrey Wasilewski Megan Cavanaugh Jim Cummings Mark DeCarlo Grey DeLisle Nika Futterman Gilbert Gottfried Jennifer Hale Tom Kane John Kassir Tom Kenny Kari Wahlgren Tress MacNeille Valerie Pappas Kevin Michael Richardson James Soe Julia Sweeney Phil Morris Billy West T.J. Sullivan Thomas F. Wilson "Weird Al" Yankovic Susan Silo Sasu Moilanen Juha Paananen Paavo Kerosuo Aku Laitinen Ella Pyhältö Petri Hanttu Katja Aakkula Taisto Oksanen Elise Langenoja Rauno Ahonen == Aiheesta muualla == * Virallinen sivusto * Luokka:Elokuviin perustuvat televisiosarjat Luokka:Yhdysvaltalaiset animaatiosarjat
Purtsen vasallilinna

Purtsen vasallilinna (, ) on keskiaikainen linna Lüganusen kunnassa, Itä- Virumaan maakunnassa Virossa. Linna mainitaan kirjallisissa lähteissä vuonna 1421. Se edustaa siirtymätyyliä gotiikasta renessanssiin. Linnan muurien paksuus on 2,35 metriä. Linna oli muun muassa Fleming- ja Stackelberg-sukujen omistuksessa. Toisen maailmansodan jälkeen se oli vain rapistuvia raunioita, kunnes linna vuosina 1987-1990 entistettiin; ylimpien kerrosten korjaukset tehtiin ilman tarkkoja tietoja, sillä säilyneitä osia tai entistämistä auttavia historiatietoja ei ollut. Nykyisin linna on konsertti-, juhla- ja ravintolatila. == Lähteet == Luokka:Viron linnoitukset Luokka:Lüganuse
Aan kartano

Aan kartano (, ) on kartano Aan kylässä Itä-Virumaan maakunnassa Virossa. Ensimmäiset tiedot Aan kartanosta ovat jo 1400-luvulta. Ruotsin kuningas Kustaa II Adolf lahjoitti kartanon vuonna 1630 Tallinnan pormestarille Georg von Wangersheimille, jonka suvun omistuksessa kartano oli aina 1700-luvun loppuun saakka. Vuosina 1889–1919 kartano kuului Grünewaldtien suvulle. Kartanon päärakennus on alun perin barokkia vuodelta 1698, mutta se poltettiin suuren Pohjan sodan aikana. Rakennus korjattiin, sitä laajennettiin ja muodinmukaistettiin useissa eri vaiheissa vuosina 1730-1890. Vuodesta 1924 lähtien kartanon päärakennuksessa on toiminut vanhainkoti. == Lähteet == Luokka:Viron kartanot Luokka:Lüganuse
Pomppulinna

Pomppulinna tai pompputalo on ilmalla täytetty iso, patjamainen rakennelma, joissa lapset saavat hypähdellä.Hakusanat pomppulinna ja pomppia, Kielitoimiston sanakirja. Haettu 14.3.2017 ja 11.7.2019. Linnaksi tai taloksi sitä kutsutaan, koska usein sen pystysuorat rakenteet on muotoiltu muistuttamaan satulinnan torneja ja muureja tai talon seiniä. Vaakasuoran pompintapatjan lisäksi pomppulinnan joustavat seinämät voivat muodostaa liukumäkiä, kiipeilytelineitä ja muita leikkivälineitä. Pomppulinna on kevyt rakenne, jolla on suuri tuulipinta-ala. Siksi pomppulinna saattaa nousta maasta ja lähteä liikkelle kovassa tuulessa, ellei sitä ole kunnolla kiinnitetty. ==Historiaa== 1950-luvun lopulla Yhdysvaltojen avaruushallinnon Nasan entinen työntekijä John Scurlock kehitteli ilmalla täytettäviä rakenteita muun muassa ihmisten evakuoimiseksi monikerroksisista palavista rakennuksista sekä urheilukenttien ja uima-altaiden peittämiseksi talven ajaksi. PVC-muovista valmistetuilla prototyypeillä tehdyissä täyttökokeissa hänen avustajansa pomppivat mielellään keksintöjen kimmoisissa rakenteissa, mitä Scurlock sai idean rakentaa samaan tekniikkaan perustuvia isoja pomppupatjoja lasten leikkikäyttöön. Hän vuokrasi toimitilaa New Orleansista ja alkoi valmistaa aikakaudelle tyypillisesti avaruusaiheisia pomppupatjoja nimellä Space Walks. Vähitellen hän lisäsi niihin seiniä ja kattoja, jotka tarjosivat parempaa turvallisuutta ja suojaa sateelta. Patjarakenteisiin puhallettiin koneellisesti erilaisia kaasuja, kuten heliumia, typpeä tai vetyä. Laitteiden rakenteiden monimutkaistuessa niistä alkoi tulla yhä kalliimpia. Niinpä 1960-luvun lopulla Scurlockin vaimo ehdotti miehelleen, että pomppulaitteita voitaisiin alkaa myynnin sijasta vuokrata erilaisiin tilaisuuksiin syntymäpäiväjuhlista erilaisiin ulkoilmatapahtumiin. Myöhemmin heidän poikansa Frank laajensi pomppulaitteiden vuokraustoiminnan kattamaan koko Yhdysvallat monine eri tuotemerkkeineen. Hän myös perusti pomppulaitteisiin perustuvia sisähuvipuistoja, ensimmäisenä Louisianan ja Tennesseen osavaltioihin.History of bouncy castles, British Inflatable Hirers Alliance BIHA 2017. Viitattu 14.3.2017. ==Pomppulinna taiteessa== Brittiläis- suomalainen taiteilijapariskunta Andy Best ja Merja Puustinen ovat tehneet suuria pomppulinnatekniikkaan perustuvia vuorovaikutteisia installaatioita.Pomppulinna-taide tuntuu koko kehossa , Helsingin Uutiset 13.8.2014. Viitattu 14.3.2017.Typpö, Juha: Suomalaistaiteilijat suunnittelevat itsemurhapommittajan ruumiin näköistä pomppulinnaa – joukkorahoitus haussa, Helsingin Sanomat 27.10.2014. Viitattu 14.3.2017. ==Lähteet== == Aiheesta muualla == Luokka:Huvipuistolaitteet Luokka:Leikit
M2 Light Tank

M2 Light Tank on yhdysvaltalainen kevyt panssarivaunu. Sen eri versioita valmistettiin vuosina 1935–1942 yhteensä 703 kappaletta. M2 Light Tank oli käytössä koulutusvaununa, Guadalcanalin taistelussa ja länsirintamalla. == Muunnokset == ;M2A1 (1935) * Yksi kiinteä tykkitorni yhdellä .50-kaliiperin konekiväärillä. 17 vaunua tuotettiin. ;M2A2 (1935) * Kaksi tykkitornia, joissa molemmissa on .50-kaliiperin konekivääri. 239 vaunua tuotettiin vuosina 1936–1937. ;M2A3 (1938) * Kaksi tykkitornia kahdella konekiväärillä, aiempaa hieman pidempi runko ja ohuempi panssari sekä parannettu jousitus ja moottorin jäähdytys. 72 vaunua tuotettiin. ;M2A4 (1939) * Yksi tykkitorni yhdellä 37 millimetrin M5 -tykillä, jossa on 103 ammusta rullassa. Aiempaa ohuempi panssari. 375 vaunua tuotettiin. == Lähteet == * == Aiheesta muualla == Luokka:Yhdysvaltain toisen maailmansodan panssarivaunut
Alex Reid

Alex Reid voi tarkoittaa ainakin seuraavia henkilöitä: * Alex Reid, brittiläinen naisnäyttelijä * Alex Reid, brittiläinen miesnäyttelijä ja vapaaottelija * Alex Reid, yhdysvaltalainen televisiokäsikirjoittaja ja -ohjaaja.
Chrome Engine

Chrome Engine on Techlandin kehittämä pelimoottori videopeleihin. Ensimmäinen versio on julkaistu vuonna 2003. Uusin versio Chrome Engine 6 tukee useita alustoja: * Mac OS X * Linux * Xbox One * PlayStation 4 * Xbox 360 * PlayStation 3 * Microsoft Windows Moottoria käyttävät pelit kuten: * Dead Island * Dying Light Luokka:Pelimoottorit
Kokonpuro

Kokonpuro on puro Lappajärvellä. Se laskee Vanhaltanevalta Lappajärveen Savonkylän Kokolla. Kokonpuron valuma-alueella, jonka pinta-ala on 27 neliökilometriä, on peltomaata 16 % ja sen latvoilla on suomaata. Vanhaneva on reunoiltaan osittain ojitettu, mutta sen keskiosat ovat avosuota ja ojittamatonta aluetta. Valuma-alueen latvat ovat kangasmetsää, jota kutsutaan Pykäläkankaaksi. Peltomaat on Ruohonevan nimen perusteella raivattu suomaasta. Pelloilta on salaojat johdettu puroon, joka saa pelloilta hajakuormitusta. Puron alajuoksun uoma on 1980-luvulla perattu, mutta latvoilla ja yläjuoksulla uoma virtaa vielä luontaisena. Puro virtaa eroosioherkällä alueella ja sille on kaavailtu suojavyöhykkeitä estämään kiintoaineksen valumista puroon. Puron varressa sijaitsee arvokkaita luontokohteita, joista selvitystyössä on mainittu suistoalueen vahat männyt sekä sen alajuoksun maisemalliset arvot. == Lähteet == == Aiheesta muualla == * Jonna Koivunen: Maankäytön ja muun ihmistoiminnan vaikutukset Länsi-Suomen pienvirtavesien pohjaeläimistön tilaan (Pro gradu –tutkielma) * Olli Malve, Timo Huttuja, Kari Lehtinen ja Kirsti Krogerus: Ähtävänjoen vesistön rehevyystasoon vaikuttavat tekijät Luokka:Lappajärven luonto Luokka:Ähtävänjoen vesistö Luokka:Suomen joet
Kotikari

Kotikari eli Kokkokari on Lappajärven saari Lappajärvellä. Se on Karvalan edustalla. == Katso myös == * http://lr.iki.fi/66k-A4/P421.pdf (Lappajärvi kartalla) * https://docplayer.fi/5101462-Lappajarvi-yleiskuvaus.html Luokka:Lappajärven saaret
Näsinpuisto

Näsinpuisto on Tampereella Finlaysonin kaupunginosassa sijaitseva noin 6,2 hehtaarin laajuinen puisto, jonka on suunnitellut kaupunginpuutarhuri Onni Karsten ruotsalaisen puutarhuri Svante Olssonin konsultoimana. Näsinpuiston alue oli alun perin lähes paljasta kalliota, jonne 1900-luvun alussa tuotiin läheisestä Mustalahden satamasta ruopattua täytemaata. Kallion korkeimmalla kohdalla sijaitsee vuonna 1898 rakennettu Näsilinnan palatsi, jossa nykyään toimii Museo Milavida. Puistossa on myös Yrjö Liipolan tekemä HL Kurun muistomerkki (1940) sekä Birger Federleyn ja Emil Wikströmin Näsikallion suihkukaivo (1913). Puiston itäosassa Tammerkosken rannalla on Mältinrannan uimapaikka. Näsinpuiston kaakkoisosa rajoittuu Tallipihan ja Finlaysonin kirkon alueeseen. Vuonna 2013 Näsinpuiston entisen leikkikentän paikalle valmistui Kirsi Kunnaksen Tiitiäisen satupuun runoihin perustuva teemaleikkipaikka Tiitiäisen satupuisto. Puistossa on myös laululava, jossa on mahdollisuus järjestää pienimuotoisia tilaisuuksia. Vuonna 2016 avattu Tampereen rantatunneli kulkee Näsinpuiston alla, ja suunnitelmissa on myös maanalainen liikenneympyrä, jonka kautta olisi yhteys Näsilinnankadun alla sijaitsevaan pysäköintihalliin. Puiston nimestä on tamperelaisten keskuudessa ollut erimielisyyksiä. Kaupungin kartoissa on käytetty vuodesta 1953 lähtien muotoa Näsinpuisto, mutta myös Näsipuistolla on vankka kannattajakuntansa. Tampereen kadunnimitoimikunta käsitteli asiaa vuonna 2008, mutta ei saanut siihen selvyyttä. == Lähteet == ==Aiheesta muualla== *Eila Siitarinen (toim.): Tampereen puistot 125 v; sivu 14; Tampereen kaupungin puistoyksikkö, 1999 Luokka:Tampereen puistot Luokka:Finlayson (kaupunginosa)
Genexus

__NOTOC__ Genexus on yhdysvaltalaisen metalliyhtye Fear Factoryn yhdeksäs studioalbumi. Se julkaistiin 7. elokuuta 2015 levymerkillä Nuclear Blast. Albumi nousi Yhdysvalloissa Billboard 200 -listan sijalle 37. Suomessa se debytoi Suomen virallisen listan sijalla 25. == Vastaanotto == Albumi sai pääosin hyvän vastaanoton. Arvosteluja keräävän Metacriticin keskiarvio albumille on 71/100, joka perustuu viiteen ammattilaisarvioon.Metacritic: Reviews for Genexus by Fear Factory Soundin Henri Eerola antoi albumille neljä tähteä viidestä, ja sanoi albumin olevan kahteen edeltäjäänsä nähden toimiva kokonaisuus, jolla yhtye näyttää pitkästä aikaa tekevän itsensä näköistä musiikkia. Imperiumin Niko Kaartinen antoi albumille arvosanan 7/10. Hän sanoi musiikin olevan helppoa kuunneltavaa, jossa niin kitaristi Dino Cazaresin riffittely kuin Burton C. Bellinkin laulu toimivat, vaikka albumi ei tarjoakaan varsinaisia hittikappaleita. Kaaoszinen Ville Kangasniemi suhtautui albumiin ristiriitaisesti ja kuvaili sitä tutuksi ja turvalliseksi Fear Factoryksi, niin hyvässä kuin huonossakin. Hän sanoi kappaleiden energian välittyvän levyltä kohtalaisen heikosti, ja epäili sen säväyttävän vain yhtyeen vannoutuneita faneja. == Kappaleet == # # # # # # # # # # === Rajoitettu painos === # * # === Japanin bonuskappale === # * == Kokoonpano == * Burton C. Bell – laulu, tuottaja * Dino Cazares – kitara, basso, taustalaulu, tuottaja * Mike Heller – rummut == Arvostelut == * Metacritic: 71/100 * About.com: About.com: Album review * Allmusic: Allmusic review * Imperiumi.net: * Kaaoszine: 4/10 * Soundi: * V2.fi: == Lähteet == == Aiheesta muualla == * * Luokka:Vuoden 2015 albumit Luokka:Fear Factoryn albumit
Iso-Selkäsaari (Lappajärvi)

Iso-Selkäsaari on Lappajärven saari Lappajärvellä. Saarta on pidetty hyvänä kiintopisteenä veneilijöille. Siellä on taukomökki. ==Lähteet== Luokka:Lappajärven saaret
Fairchildin lentotukikohdan B-52-onnettomuus

Yhdysvaltain ilmavoimien B-52H Stratofortress -pommikone putosi maahan ja räjähti Fairchildin lentotukikohdassa 24. kesäkuuta 1994, jolloin kaikki neljä miehistön jäsentä saivat surmansa. Onnettomuus tallentui videolle. Lento oli harjoitus tulevaa ilmailunäytöstä varten. Yksi koneessa kuolleista oli everstiluutnantti Mark McGeehan, joka oli tehnyt valituksen lentäjänä toimineen Arthur Hollandin vastuuttomasta lentotavasta, mutta se ei kuitenkaan johtanut toimenpiteisiin.Piper 2001 Silminnäkijähavaintojen mukaan lentäjä yritti mahdollisesti välttää ydinaseiden varastobunkkeriin törmäämisen. Asiantuntijoiden mukaan turvallisuusmekanismit olisivat estäneet ydinräjähdyksen tilanteessa, mutta radioaktiivista materiaalia olisi saattanut levitä ympäristöön ydinpommien laukaisuun käytettävien räjähteiden lauetessa. == Lähteet == * Luokka:Lento-onnettomuudet Yhdysvalloissa Luokka:Yhdysvaltain ilmavoimien lento-onnettomuudet Luokka:Onnettomuudet Washingtonissa Luokka:Vuoden 1994 onnettomuudet
Saga (kaupunki)

Saga () on Japanin kaupunki Kyūshūn saaren pohjoisosassa Sagan prefektuurissa. Se on prefektuurin pääkaupunki. Se sijaitsee Ariakenmeren pohjoisrannalla Kurumen länsi- ja Fukuokan eteläpuolella. Kaupungissa on 234 453 asukasta (vuonna 2017) ja sen pinta-ala on 431,84 neliökilometriä. Saga nimitettiin yhdeksi Japanin erityiskaupungeista vuoden 2014 huhtikuussa. Sagan linna rakennettiin 1600-luvun alussa, ja kaupunki kehittyi sen ympärille Nagasaki- kaidō-tien varrelle. Japanin kunnallishallinnon perustamisen yhteydessä vuonna 1889 Saga sai kaupunkioikeudet. Sittemmin se on laajentunut huomattavasti kuntaliitosten myötä 1950-luvulla ja vuosina 2005 ja 2007, kun siihen liitettiin useita ympäristön maaseutukaupunkeja ja kyläkuntia. Nykyään kaupunki on paikallinen talous-, kulttuuri- ja hallintokeskus. Siellä järjestetään vuosittain kuumailmapallokilpailu Saga International Balloon Fiesta, jossa käy noin 800 000 vierailijaa. Mietsun laivastotelakka Sagassa vuodelta 1858 on osa kokonaisuutta Japanin Meiji-kauden teollisen vallankumouksen kohteet, joka valittiin Unescon maailmanperintökohteeksi vuonna 2015. Kaupunkia palvelevat JR Kyūshūn Nagasaki-päälinja ja Karatsu- linja sekä Sagan lentoasema noin 35 minuutin linja-automatkan päässä kaupungin keskustasta. == Lähteet == == Aiheesta muualla == * Kaupungin internetsivut Luokka:Sagan prefektuurin kaupungit
KW Studios

KW Studios (ennen Sector3 Studios) on ruotsalainen pelitalo. Studio on SimBinin perustajien perustama. Yritys on perustettu vuonna 2014. == Tuotteet == * RaceRoom Racing Experience == Lähteet == == Aiheesta muualla == * Yrityksen kotisivut Luokka:Ruotsalaiset videopeliyritykset
Oštra Glavica

Oštra Glavica on vuori Montenegrossa maan keskiosassa noin 50 kilometriä pohjoiseen Montenegron pääkaupungista Podgoricasta. Sen huippu on noin 1 308 metrin korkeudella merenpinnasta. Vuoden keskilämpötila 7 °C. Lämpimimpänä kuukautena heinäkuussa keskilämpötila on 20 °C, kylmimpänä tammikuussa -5 °C. Luokka:Montenegron vuoret
Remission

__NOTOC__ Remission on yhdysvaltalaisen metalliyhtye Mastodonin esikoisalbumi, joka julkaistiin 28. toukokuuta 2002 levymerkillä Relapse Records. Albumista julkaistiin uusintapainos 21. lokakuuta 2003.Discogs: Mastodon – Remission (Deluxe Edition) Kesäkuussa 2009 verkkomedia MetalSucks valitsi albumin 2000-luvun parhaimpien metallialbumeiden listan sijalle 19. == Vastaanotto == Albumi sai hyvän vastaanoton. Allmusicin Brian O’Neill antoi albumille neljä tähteä viidestä, ja sanoi sen huokuvan teknistä ekstaasia.Allmusic review Pitchfork Median Brad Haywood antoi albumille arvosanan 9.0/10. Hän ylisti albumin matemaattisen hallittua, kaoottista raivoa ja eri tyylilajien onnistunutta yhdistelyä. Imperiumin Kari Laakso antoi albumin uusintapainokselle arvosanan 8/10, ja piti kappaleiden ankaran tykityksen sekä tunnelmoinnin toimivan erinomaisina vastavoimina toisilleen, ja totesi kappaleiden melkein sortuvan omaan nokkeluuteensa. Laakso myös rokotti yhden pisteen kokonaisarviosta DVD:n huonon miksauksen vuoksi. == Kappaleet == # # # # # # # # # # # == Kokoonpano == * Troy Sanders − basso, laulu * Brent Hinds − kitara, laulu * Bill Kelliher − kitara, taustalaulu * Brann Dailor − rummut == Arvostelut == * Allmusic: * Desibeli.net: Mastodon: Remission Viitattu 28.10.2022. * Imperiumi.net: (uusintapainos) * Pitchfork Media: 9.0/10 == Lähteet == == Aiheesta muualla == * * Luokka:Vuoden 2002 esikoisalbumit Luokka:Mastodonin albumit
Dead Rising (pelisarja)

Dead Rising on Capcomin selviytymiskauhupelisarja. Sarjan ensimmäisessä pelissä päähahmo on Frank West ja tapahtumat sijoittuvat Willametten kaupunkiin. Sarjan uusin osa Dead Rising 4 on julkaistu Steam-palvelussa 14. maaliskuuta 2017. Sarjan ensimmäinen osa on kehitetty Japanissa, mutta muita osia on kehittänyt Capcom Vancouver. == Pelit == * Dead Rising (2006) * Dead Rising 2 (2010) ** Dead Rising 2: Case Zero ** Dead Rising 2: Case West * Dead Rising 3 (2013) * Dead Rising 4 (2017) === Uusintajulkaisut === * Dead Rising: Chop Till You Drop (2009) * Dead Rising 2: Off the Record (2011) === Mobiilipelit === * Dead Rising Mobile (2010) == Elokuvat == * Dead Rising: Watchtower (2015) * Dead Rising: Endgame (2016) == Lähteet == == Aiheesta muualla == * Pelisarja MobyGamesissä *
Solja Kievari

Solja Inkeri Kievari (o.s. Rapola, s. 29. heinäkuuta 1944 Helsinki) on suomalainen radio- ja televisioalan tuottaja, käsikirjoittaja ja dramaturgi. Kievari on toiminut pitkään MTV:ssä alkaen 1970-luvun MTV-teatterista myöhempiin ohjelmapäällikön tehtäviin. 1990-luvun alussa hän toimi ohjelmapäällikkönä Kolmostelevisiossa.Maikkarin ohjelmia videomyyntiin. Markkinointi & Mainonta 16.5.2001. Viitattu 14.3.2017.Kajava, Jukka: ”Kotimainen näytelmä säilyy”: Kolmostelevision uusi ohjelmapäällikkö Solja Kievari voisi vaikka leikitellä sarjoilla. Helsingin Sanomat 18.4.1991. Viitattu 14.3.2017. Tuottajana hän toimi muun muassa televisiosarjassa Sydänten akatemia (1998). Vielä 2010-luvulla hän on toiminut useiden Vares- elokuvien dramaturgina. Etenkin 1980-luvulla Solja Kievari työskenteli kymmenien Yleisradion kuunnelmien parissa käsikirjoittajana ja dramatisoijana. Vuonna 1976 julkaistiin Kievarin toimittama teos Suomalaisen ääniä: Suomalaisia kuunnelmia 1970-74. Vuonna 2012 julkaistiin Kievarin toimittama näyttelijäelämäkerta Ismo Kallio: Kaikkea alaan kuuluvaa. ==Yksityiselämä== Solja Kievari on ollut vuodesta 1967 naimisissa sanomalehtikustantaja Seppo Kievarin kanssa.Kuka kukin on 2007, s. 378. Helsinki 2006. ISBN 951-1-20606-0 Solja Kievarin isä oli suomen kielen professori Martti Rapola.Sala, Kaarina (toim.): Isän huone: Kulttuurivaikuttajien tyttäret kertovat. Suomalaisen Kirjallisuuden Seura, 2008. Suomalaisen Kirjallisuuden Seuran toimituksia, 1173. ISBN 978-951-746-999-9. ==Lähteet== ==Aiheesta muualla== * Luokka:Suomalaiset televisiokäsikirjoittajat Luokka:Suomalaiset televisiotuottajat Luokka:Suomalaiset dramaturgit Luokka:Vuonna 1944 syntyneet Luokka:Elävät henkilöt
Tuija tähtien kanssa

Tuija tähtien kanssa oli suomalainen televisio-ohjelma, jota esitettiin MTV3-kanavalla. Ohjelmassa kurkistettiin Tanssii tähtien kanssa -ohjelman kulisseihin. Ohjelmaa juonsi Tuija Pehkonen. == Jaksot == === 1. tuotantokausi === Keväällä 2017 esitetyissä jaksoissa, joissa kurkistettiin pääsarjan kymmenennen tuotantokauden kulisseihin, ohjelmassa vieraili myös edellisten kausien kilpailijoita. Jakso Esitetty Vieraat Katsojaluvut 1\. 18.2.2017 Jorma Uotinen Jukka Haapalainen Helena Ahti-Hallberg 392 000 2\. 25.2.2017 Viivi Pumpanen 312 000 3\. 4.3.2017 Anu Sinisalo 322 000 4\. 11.3.2017 Antti Kaikkonen 311 000 5\. 18.3.2017 Krisse Salminen 422 000 6\. 25.3.2017 Jone Nikula – 7\. 1.4.2017 Nasima Razmyar – 8\. 8.4.2017 Nicke Lignell Raakel Lignell – 9\. 15.4.2017 Jukka Rasila 239 000 10\. 22.4.2017 Pete Parkkonen – === 2. tuotantokausi === Syksyllä 2018 esitetyissä jaksoissa, joissa kurkistettiin yhdennentoista kauden kulisseihin, katsojat saivat äänestää Facebookissa, ketä kilpailijaa halusivat ohjelmassa seurattavan. Lisäksi suorien lähetyksen aikana Pehkonen juonsi kulisseissa Facebook-liveä. Jakso Esitetty Vieraat 1\. 22.9.2018 Jorma Uotinen Jukka Haapalainen Helena Ahti-Hallberg 2\. 29.9.2018 Hannes Suominen Tuure Boelius Pekka Pouta 3\. 6.10.2018 Tuure Boelius Edis Tatli 4\. 13.10.2018 Marja Hintikka Aki Linnanahde 5\. 20.10.2018 Jaana Pelkonen Lotta Näkyvä 6\. 27.10.2018 Hannes Suominen Edis Tatli Pekka Pouta 7\. 3.11.2018 Pekka Pouta Tuure Boelius Jutta Helenius Ansku Bergström 8\. 10.11.2018 Marja Hintikka Mikko Leppilampi Hannes Suominen 9\. 17.11.2018 Ansku Bergström Kia Lehmuskoski Katri Mäkinen Matti Puro Vappu Pimiä 10\. 24.11.2018 Jukka Haapalainen kauden finalistiparit == Lähteet == == Aiheesta muualla == * Tanssii tähtien kanssa -ohjelman kotisivut Luokka:2010-luvun suomalaiset televisiosarjat Luokka:Tanssii tähtien kanssa Luokka:MTV3:n televisio-ohjelmat
Police Quest (pelisarja)

Police Quest on Sierra On-Linen seikkailupelisarja. == Pelit == * Police Quest: In Pursuit of the Death Angel (1987) * Police Quest II: The Vengeance (1988) * Police Quest III: The Kindred (1991) * Police Quest IV: Open Season (1993) === SWAT-sarja === Alkuperäisestä seikkailupelistä on kehittynyt myös toinen pelisarja SWAT. * Police Quest: SWAT (1995) * Police Quest: SWAT 2 (1998) * SWAT 3: Close Quarters Battle (1999) * SWAT: Global Strike Team (2003) * SWAT 4 (2005) * SWAT Force (2006) * SWAT: Target Liberty (2007) * SWAT Elite Troops (2008) == Aiheesta muualla == * Police Quest series – MobyGames *
Richard Hatch

Richard Lawrence Hatch (21. toukokuuta 1945 Santa Monica, Kalifornia – 7. helmikuuta 2017 Santa Clarita, Kalifornia) oli yhdysvaltalainen näyttelijä, joka parhaiten tunnettiin 1970-luvun lopun TV-sarjasta Taisteluplaneetta Galactica, jossa hän esitti kapteeni Apolloa. Hatch esiintyi vierailevana tähtenä 22 jaksossa myös sarjan uudeelleen filmatisoinnissa 2000-luvun puolivälissä, jolloin hänen roolihahmonsa oli nimeltään Tom Zarek. Hatchin ensimmäinen iso TV-rooli oli etsivä Dan Robbinsin rooli TV-sarjassa San Franciscon syke, alkuperäiseltä nimeltään The Streets of San Francisco, vuonna 1976. Tätä ennen hän oli esiintynyt pienissä sivurooleissa mm. TV-sarjoissa Cannon ja Waltonin perhe. Taisteluplaneetta Galactican jälkeen seuraava mainittavampi projekti oli 1980-luvun menestyssarja Dynastia, jossa Hatch esiintyi vierailevana tähtenä viidessä jaksossa. Hatch myös käsikirjoitti alkuperäisen Taisteluplaneetta Galactican jaksoja. ==Lähteet== == Aiheesta muualla == Luokka:Yhdysvaltalaiset näyttelijät Luokka:Vuonna 1945 syntyneet Luokka:Vuonna 2017 kuolleet
GTR 2 – FIA GT Racing Game

GTR 2 – FIA GT Racing Game (lyh. GTR2) on SimBinin ajopeli, jossa simuloidaan FIA GT -mestaruussarjan kisoja. Käytössä on vuosien 2003 ja 2004 kalustoa. Edeltäjästä poiketen pelissä on myös lyhyitä vapautettavia mestaruusmoodeja omien kustomoitavien lisäksi. == Suosio == Yksi pelin suosioon vaikuttaneista tekijöistä on sen tukemat laajat mahdollisuudet modattavuuteen. == Katso myös == * GTR - FIA GT Racing Game == Aiheesta muualla == * Luokka:Ajopelit Luokka:Vuoden 2006 videopelit Luokka:Windows-pelit Luokka:Ajosimulaattorit
DTM (täsmennyssivu)

DTM voi tarkoittaa jotain seuraavista: * DTM, saksalainen vakioautojen kilpasarja * DTM, yökerho * Dortmundin lentokentän lyhenne, IATA: DTM == Tietotekniikka == * Discrete multitone modulation, ADSL-verkon modulaatio * Dual Transfer Mode (DTM), GSM-verkon siirtoprotokolla * Digital terrain model (DTM), myös digital elevation model (DEM), digital surface model (DSM) * Dynamic synchronous transfer mode, optinen verkkoteknologia, standardoitu ETSI ES 201 803-1
HMS Peacock (U96)

HMS Peacock (viirinumero U96) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen elokuussa 1943. == Valmistus == Alus tilattiin John I. Thornycroft and Companyltä Woolstonista ja sen köli laskettiin 29. marraskuuta 1942 telakkanumerolla 4017. Alus laskettiin vesille 21. joulukuuta 1943 ja se otettiin palvelukseen 10. toukokuuta 1944. Alukselle asennettiin tyypin 276 merivalvontatutka aiemman tyypin 271 tilalle.naval-history.net == Palvelus == Palvelukseen otettaessa alus liitettiin Kotilaivastoon. Kesäkuussa koeajojen ja varustamisen päätyttyä alus siirrettiin Tobermoryyn, jossa se aloitti kouluttautumisen tuleviin tehtäviin. Heinäkuussa koulutuksen jälkeen alus liittyi Kotilaivastoon Scapa Flow'ssa aloittaen saattuepalveluksen. Alus liitettiin elokuussa 8. saattajaryhmään, jossa se täydensi saattueen JW59B sukellusveneentorjuntakykyä matkalla Kuolan niemimaalle. Alus liittyi saattueeseen 15. elokuuta. Alus suojasi paluumatkallaan saattuetta RA59A, josta se erkani 6. syyskuuta Loch Ewessä. Alus oli huollettavana marraskuussa Chathamissa, josta palattuaan se siirtyi Liverpooliin sijoitettuun 22. saattajaryhmään suojatakseen Atlantin saattueita. Sotatoimien päätyttyä alus jäi Välimerelle. Se valvoi laittomien siirtolaisten pyrkimistä Palestiinaan. Se jatkoi palvelustaan Maltalle sijoitetussa fregattilaivueessa aina vuoteen 1954, jolloin se palasi Portsmouthiin palveluksesta poistettavaksi. Alus oli reservilaivastossa Portsmouthissa, kunnes se sijoitettiin poistolistalle vuoden 1957 puolustusselonteon jälkeen vuonna 1958. Alus myytiin BISCOlle romutettavaksi ja se saapui hinattuna Shipbreaking Industriesin romnuttamolle lähelle Rosythiä 7. toukokuuta. ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
BlazBlue

BlazBlue () on Arc System Worksin kehittämä tappelupelisarja. Sarjan pelejä ovat lokalisoineet Aksys Games ja Zen United. Sarjasta on julkaistu anime- versio vuonna 2013 sekä manga-sarjakuvaa ja online-radio ohjelma joka julkaistiin Nico Nico Douga -palvelussa. == Sarjan pelit == Sarjan pelejä on julkaistu kolikkopelialustoille sekä pelikonsoleille. * BlazBlue: Calamity Trigger (2008) * BlazBlue: Continuum Shift (2009) * BlazBlue: Continuum Shift II (2010) * BlazBlue: Continuum Shift Extend (2011) * BlazBlue: Chrono Phantasma (2012) * BlazBlue: Chrono Phantasma Extend (2015) * BlazBlue: Central Fiction (2015) === Spin-offit === * BlayzBloo: Super Melee Brawlers Battle Royale (2010) * BlazBlue: Clone Phantasma (2012) * XBlaze Code: Embryo (2013) * Eat Beat, Dead Spike-san (2015) * XBlaze Lost: Memories (2015) * BlazBlue: Battle Cards (2015) == Muu media == * BuruRaji, online radio-ohjelma * BlazBlue: Alter Memory, anime-sarja * useita manga-sarjoja Luokka:Videopelisarjat Luokka:Kolikkopelit
Race 07 – The Official WTCC Game

Race 07 – The Official WTCC Game (lyh. Race'07) on SimBinin ajopeli, jossa simuloidaan FIA WTCC -mestaruussarjan kisoja. Peliin on julkaistu useita lisäosia, jotka laajentavat kalustoa mm. FIA GT ja STCC luokkiin. == Lisäosat == * GT Power Pack * GTR Evolution * RACE 07: Andy Priaulx Crowne Plaza Raceway * Race Injection * Race On * RETRO * STCC – The Game 1 * STCC – The Game 2 * WTCC 2010 – Expansion Pack for RACE 07 == Suosio == Yksi pelin suosioon vaikuttaneista tekijöistä on sen tukemat laajat mahdollisuudet modattavuuteen. == Aiheesta muualla == * Luokka:Ajopelit Luokka:Ajosimulaattorit Luokka:Windows-pelit Luokka:Vuoden 2007 videopelit
STCC

STCC voi tarkoittaa jotain seuraavista: * Scandinavian Touring Car Championship, yhdistäen Ruotsin ja Tanskan vakioautosarjat, vuodesta 2011 alkaen * Scandinavian Touring Car Cup * Swedish Touring Car Championship, vakioautosarja vuodesta 1996 vuoteen 2010
Luettelo lentosimulaattoreista

Tämä on luettelo lentosimulaattoreista, jotka ovat julkisesti saatavilla kuluttajille. __NOTOC__ Nimi Kehittäjä Alusta Aerofly FS Aerofly FS 2 Combat Air Patrol 2 Digital Combat Simulator Eagle Dynamics Windows Falcon Spectrum Holobyte Windows FlightGear IL-2 Sturmovik 1C Windows Infinite Flight Simulator Lock On: Modern Air Combat Eagle Dynamics Windows Prepar3D Lockheed- Martin Windows Rise of Flight: The First Great Air War 777 Studios Windows Take On Helicopters Bohemia Interactive X-Plane Laminar Research Linux, OS X, Windows Luokka:Luettelot videopeleistä lajityypeittäin Luokka:Lentosimulaattorit
Yhdysvaltain ilmailuhallinto

Yhdysvaltain ilmailuhallinto (, lyh. FAA) on Yhdysvaltain kansallinen ilmailuviranomainen. Organisaatio on perustettu 23. elokuuta 1958 ja sen edeltäjä oli Civil Aeronautics Board (CAB). == Katso myös == * Euroopan lentoturvallisuusvirasto (EASA) * Kansainvälinen siviili-ilmailujärjestö (ICAO) == Aiheesta muualla == * Viralliset verkkosivut Luokka:Ilmailujärjestöt ilmailuhallinto
Seppo Kievari

Seppo Kalevi Kievari (s. 3. joulukuuta 1943 Hämeenlinna) on suomalainen toimittaja ja yritysjohtaja,Kuka kukin on 2007, s. 378. Helsinki 2006. ISBN 951-1-20606-0 joka teki pitkän uran Sanoma-yhtiössä muun muassa Helsingin Sanomien poliittisen toimituksen esimiehenä, toimituspäällikkönä ja päätoimittajana, vuodesta 1994 lehden kustantajana ja vuosituhannen vaihteessa Sanoma Osakeyhtiön toimitusjohtajana. Hän on toiminut myös muun muassa Sanomalehtien Liiton puheenjohtajana. Vuonna 2004 Kievarille myönnettiin viestintäneuvoksen arvonimi.Seppo Kievari. 70-vuotishaastattelu. Helsingin Sanomat 3.12.2013. Viitattu 15.3.2017. (Maksullinen artikkeli.)Sarjanto, Ari- Pekka: Viestintäneuvos Seppo Kievarista tuli Vuoden lyseolainen 2014. Hämeenlinnan Kaupunkiuutiset 11.10.2014. Viitattu 15.3.2017.Kievari jatkaa Sanomalehtien Liiton puheenjohtajana. Markkinointi & Mainonta 24.1.2002. Viitattu 15.3.2017. Kievari sanoo lehtimiesuransa lähteneen liikkeelle sattumalta, kun hän tapasi Helsingin Rautatientorilla Leo Lähteen, joka tarjosi uutispäivystäjän sijaisuutta Helsingin Sanomista. Kievari kävi Sanomien toimittajakoulun ja teki koko uransa yhtiön palveluksessa. Kievari on ollut vuodesta 1967 naimisissa dramaturgi ja televisiotuottaja Solja Kievarin kanssa. ==Lähteet== ==Aiheesta muualla== *Somen arvomaailma mietityttää viestintäkonkaria. Kievari Ylen haastattelussa 2014. == Kirjallisuutta == * Luokka:Suomalaiset päätoimittajat Luokka:Helsingin Sanomien henkilöstö Luokka:Suomalaiset lehdenkustantajat Luokka:Suomalaiset yritysjohtajat Luokka:Vuonna 1943 syntyneet Luokka:Elävät henkilöt
Yandere Simulator

Yandere Simulator on YandereDevin kehityksessä oleva hiiviskely- ja toimintapeli. Varmaa julkaisuajankohtaa ei vielä ole tiedossa, mutta kehittäjä on arvioinut pelin julkaistavan vuonna 2026. Pelistä on tällä hetkellä jaossa ilmainen demo-versio, missä pelaajat voivat testata pelin toimintoja ja ilmiantaa löytämiään bugeja. == Pelaaminen == Tämän hetkisessä pelissä pelaaja ohjaa japanilaista koulutyttöä nimeltä Ayano Aishi (Yandere-chan). Yandere- chan on ihastunut poikaan nimeltä Taro Yamada (Senpai). Lopullisessa pelissä pelaaja pystyy valitsemaan Senpain ja pelaajan hahmon sukupuolen. Kymmenen kuluvan viikon aikana kymmenen muuta oppilasta ihastuu Senpaihin. Pelaajan tulee estää Senpain ihastuminen kilpailijoihin. Pelaaja voi käyttää useita eri keinoja suoriutuakseen tehtävästä, kuten murhaamalla kilpailija, saamalla Senpai vihaamaan kilpailijaa, hankkia kilpailija erotetuksi koulusta, saada kilpailija ihastumaan johonkin muuhun oppilaaseen tai saada kilpailija tekemään itsemurhan. Pelaajan pitää onnistua tekemään tämä kuitenkin ilman, että jää teoistaan kiinni esimerkiksi poliisille tai Senpaille. Pelimaailma sijoittuu japanilaiseen kouluun ja Yandere-chanin kotiin. == Kehitys == Yandere Simulatorin kehitys alkoi vuonna 2014 huhtikuussa YandereDevin 4chan- kuvafoorumille lähettämästä viestistä, jossa esitteli peli-ideaansa. Idean saatua paljon positiivista palautetta päätti YandereDev aloittaa pelin kehityksen. Peli on saanut paljon vaikutteita suunittelussaan muun muassa Hitman- ja Megami Tensei -pelisarjoista. YandereDev ilmoitti 1. maaliskuuta 2017 solmineensa kumppanuussopimukset tinyBuild Gamesin kanssa. Sopimuksen myötä tinyBuild Games olisi ollut Yandere Simulatorin julkaisija, ja tinyBuild Games olisi auttanut pelin kehityksessä, korjaamalla pelin koodia ja suorituskykyä. Kuitenkin 10. kesäkuuta 2018 YandereDev ilmoitti yhteistyön tinyBuild Gamesin kanssa päättyneen vuonna 2017 joulukuussa. Syynä olivat erimielisyydet tinyBuild Gamesin ohjelmoijan kanssa, jonka oli tarkoitus auttaa pelin kehittämisessä. == Lähteet == ==Aiheesta muualla== * Virallinen kotisivu Luokka:Indie-videopelit
Asyylikantajaproteiini

Asyylikantajaproteiini on proteiini, jolla on tärkeä rooli muun muassa rasvahappojen ja polyketidien biosynteesissä ja se on osa rasvahapposyntaasientsyymikompleksia. Asyylikantajaproteiinia esiintyy kaikissa eliöissä.Thimma R. Rawalpally: Pantothenic Acid, Kirk-Othmer Encyclopedia of Chemical Technology, John Wiley & Sons, New York, 2000. Viitattu 15.3.2017 Asyylikantajaproteiini on kooltaan suhteellisen pieni ja muodoltaan pallomainen proteiini. Esimerkiksi Escherichia coli-bakteerin asyylikantajaproteiini koostuu 77 aminohaposta. Asyylikantajaproteiini on niin kutsuttu hapan proteiini eli sen isoelektrinen piste on alle pH 7. Toimiakseen asyylikantajaproteiinin tulee olla liittyneenä fosfopanteteiiniin. Tämän ryhmän liittämisestä proteiiniin huolehtii entsyymi nimeltään asyylikantajaproteiinisyntaasi, joka liittää fosfopanteteiinin erääseen asyylikantajaproteiinin seriinihapon hydroksyyliryhmään. Rasvahappojen synteeseissä asyylikantajaproteiini toimii rasvahappojen synteesin alustana. Ensimmäisessä vaiheessa joko asetyylikoentsyymi-A tai malonyylikoentsyymi-A kondensoituu asyylikantajaproteiinin fosfopanteteiiniosan tioliryhmän kanssa muodostaen asetyyliasyylikantajaproteiinin tai malonyyliasyylikantajaproteiinin. Näitä reaktioita katalysoivat entsyymit ovat asetyylitransasylaasi ja malonyylitransasylaasi. Rasvahappojen synteesin aikana rasvahappoketju on liittyneenä asyylikantajaproteiiniin, kunnes saavutetaan palmitiinihappo eli rasvahappomolekyyli, jossa on 16 hiiliatomia. Tämän jälkeen eräs tioesteraaseihin kuuluva entsyymi irrottaa palmitiinihapon asyylikantajaproteiinista. ==Lähteet== Luokka:Proteiinit
Antti Kosola

Andrew "Antti" William Kosola (4. maaliskuuta 1896 Wisconsin – 14. huhtikuuta 1971 Lake Worth, Florida) oli amerikansuomalainen hanuristi, säveltäjä ja orkesterinjohtaja. Kosola orkestereineen levytti monien amerikansuomalaisien levylaulajien säestäjänä, muun muassa Leo Kauppi ja Hiski Salomaa levyttivät New Yorkissa Antti Kosolan säestyksellä. Kun laulajat Matti Jurva, Tatu Pekkarinen ja Heikki Tuominen kiertelivät Yhdysvalloissa, he tekivät levytyksiä Kosolan orkesterin kanssa. Levytyksiä Kosola teki vuosina 1927–1931. Vuosina 1927 ja 1930 Kosolan orkesteri teki kaksi keikkamatkaa Suomeen, jälkimmäisellä matkalla vain laivalla soittaen. ==Lähteet== Luokka:Vuonna 1896 syntyneet Luokka:Vuonna 1971 kuolleet Luokka:Amerikansuomalaiset henkilöt Luokka:Suomalaiset muusikot Luokka:Suomalaiset pianistit Luokka:Suomalaiset säveltäjät
HMS Starling (U66)

HMS Starling (viirinumerot U66 ja F66) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen huhtikuussa 1943. Alus on eittämättä tunnetuin luokan aluksista niin sukellusveneiden torjunnassa kuuluisaksi tulleesta päälliköstään F. J. Walkerista ja tämän aluksella saavuttamista sukellusveneiden upotusluvuista. Lisäksi aluksen tunnettuus perustuu sen toimimiseen toisen maailmansodan jälkeen merenkulunkoulutusaluksena Portsmouthissa.Hague, Arnold s. 107 == Valmistus == HMS Starling tilattiin 18. heinäkuuta 1941 Fairfield Shipbuilding and Engineering Companyltä Govanista työnumerolla 11701, ja sen köli laskettiin vielä samana vuonna 21. lokakuuta telakkanumerolla 701. Alus laskettiin vesille 14. lokakuuta 1942, ja se valmistui 1. huhtikuuta 1943.naval- history.net Valmistuessaan aluksen ilmatorjunta-aseistuksena oli neljä kaksiputkista ja kaksi yksiputkista 20 millimetrin tykkiä, jotka korvattiin myöhemmin kahdella kaksiputkisella ja kahdella yksiputkisella 40 millimetrin sekä yhdellä kaksiputkisella ja neljällä yksiputkisella 20 millimetrin tykillä.Hague, Arnold s. 83 == Palvelus == Koeajojen ja varustamisen jälkeen HMS Starling siirrettiin Tobermoryyn, jossa se kouluttautui tuleviin tehtäviin. Koulutuksen päätyttyä alus siirtyi Liverpooliin, jossa se liittyi 2. saattajaryhmään johtoalukseksi. Alus aloitti ensimmäisen operatiivisen tehtävänsä 29. huhtikuuta suojaten Atlantin saattueita. Lokakuussa 1945 aluksen varastot tyhjennettiin ja se siirrettiin reserviin. Kaksi kuukautta myöhemmin HMS Starling päätettiin palauttaa palvelukseen merenkulun koululaivana Portsmouthiin, jossa sille tehtiin tehtävän vaatimat muutostyöt, kuten aseistuksen poisto ja opetustilojen rakentaminen. Maaliskuussa 1946 alus aloitti uudessa tehtävässään ollen siinä aina vuoteen 1956 asti, jolloin se palautettiin reserviin. Alus sijoitettiin 1955 poistolistalle, ja se myytiin BISCOlle. HMS Starling hinattiin Lacmotsille Queensboroughiin, jonne se saapui 26. toukokuuta 1958. == Päälliköt == Aluksen päällikköinä toisen maailmansodan aikana olivatuboat.net: *Freferick John Walker 21. maaliskuuta 1943 - 7. heinäkuuta 1944 *Norman Winder Duck 8. heinäkuuta - 1. elokuuta 1944 *David Edward Gillespie Wemyss 1. - 25. elokuuta 1944 *George William Emil Castens 25. elokuuta - 28. lokakuuta 1944 *William Cole 28. lokakuuta 1944 - helmikuu 1945 *Cedric Charles Fielding Scarlett helmikuu - 26. heinäkuuta 1945 *Geoffrey Court Julian 26. heinäkuuta - 15. syyskuuta 1945 ==Lähteet== * * * === Viitteet === Luokka:Black Swan -luokan sluupit Luokka:Yhdistyneen kuningaskunnan toisen maailmansodan sluupit
Julius Indongo

Julius Munyelele Indongo (s. 12. helmikuuta 1983 Windhoek, Namibia) on namibialainen ylemmän kevytsarjan nyrkkeilijä ja entinen IBF, ja WBA liittojen maailmanmestari. Indongo on voittanut myös pienen WBO africa liiton mestaruuden. == Ammattinyrkkeilyura == Indongo aloitti ammattinyrkkeilyuran vuonna 2009. Uran alkuvuodet Indongo otteli tuntemattomampia nyrkkeilijöitä vastaan. Ensimmäisen namibian ulkopuolella käydyn ottelun Indongo otteli vuonna 2016 kohdaten IBF liiton mestari Eduard Troyanovskyn. Kamppailussa Indongo tyrmäsi Troyaskyn ensimmäisellä iskullaan kamppailun vanhettua 40 sekuntia ensimmäistä erää.http://boxrec.com/media/index.php?title=Fight:2118130 WBA liiton mestariksi Indongo kohosi vuonna 2017 voittamalla Ricky Burnsin kaksitoistaeräisessä ottelussa kaikin tuomariäänin. Indongo menetti IBF ja WBA liittojen mestaruudet hävitessään kolmannen erän tyrmäystappiolla Terence Grawfordille 19. elokuuta 2017 käydyssä ottelussa.https://www.badlefthook.com/2017/8/19/16174464/crawford-vs-indongo- results-terence-crawford-knocks-out-julius-indongo-in-third-round == Lähteet == == Aiheesta muualla == luettelo ammattinyrkkeilyotteluista boxrec.comissa Luokka:Nyrkkeilijät Luokka:Namibialaiset urheilijat Luokka:Vuonna 1983 syntyneet Luokka:Elävät henkilöt